ಧನ್ವೀರ್ ರ ಬಂಡೀಪುರ ಸಫಾರಿ ವೀಡಿಯೊ ವೈರಲ್ ಬಜಾರ್ ಚಿತ್ರದ ಮೂಲಕ ನಾಯಕ ನಟನಾಗಿ ಎಂಟ್ರಿ ಕೊಟ್ಟ ಧನ್ವೀರ್ ಮಾಡಿರೋದು ಒಂದು ಸಿನಿಮಾ. ಸುನಿ ನಿರ್ದೇಶನದ ಬಜಾರ್ ಚಿತ್ರ. ಈಗ ವಿಷಯ ಸಿನಿಮಾದ ಬಗ್ಗೆ ಅಲ್ಲ. ನಟ ಧನ್ವೀರ್ ಮೊನ್ನೆ ಬಂಡೀಪುರದಲ್ಲಿಸಫಾರಿಗೆ ಹೋಗಿದ್ದಾರೆ. ಆ ಸಮಯದಲ್ಲಿ ದಾರಿಯಲ್ಲಿ ಹುಲಿಯೊಂದು ಸಿಕ್ಕಿದೆ. ಹುಲಿ ಸಿಕ್ಕ ಹುಮ್ಮಸ್ಸಿನಲ್ಲಿ ಹುಲಿಯ ವೀಡಿಯೊ ಒಂದನ್ನು ರೆಕಾರ್ಡ್ ಮಾಡಿದ್ದಾರೆ. ಆ ವೀಡಿಯೊವನ್ನು ಧನ್ವೀರ್ ಸಾಮಾಜಿಕ ಜಾಲತಾಣಗಳಲ್ಲಿ ಅಪ್ಲೋಡ್ ಮಾಡಿದ್ದರೋ ಇಲ್ಲವೋ ಗೊತ್ತಿಲ್ಲ. ಹೇಗೋ ವೀಡಿಯೊ ವೈರಲ್ ಆಗಿದೆ. ವೀಡಿಯೊ ನೋಡಿದ ಕೆಲವರು, ಬಂಡೀಪುರ ಹುಲಿ ಸಂರಕ್ಷಿತಾರಣ್ಯ. ಅಲ್ಲಿ ಸಂಜೆ ಆರರ ಮೇಲೆ ಒಡಾಟವನ್ನೇ ನಿಷೇದ ಮಾಡಲಾಗಿದೆ. ಅಂತಹದರಲ್ಲಿ ಧನ್ವೀರ್ ರಿಗೆ ಕಾಡಿನೊಳಗೆ ಸಂಚರಿಸಲು ಹೇಗೆ ಅವಕಾಶ ಮಾಡಿಕೊಡಲಾಗಿದೆ ? ಎಂಬುದು ಕೆಲವರ ಪ್ರಶ್ನೆ. ಸೆಲೆಬ್ರಿಟಿ ಗಳಿಗೊಂದು ನ್ಯಾಯ, ಜನ ಸಾಮ್ನ್ಯರಿಗೊಂದು ನ್ಯಾಯಾನ ಅನ್ನೋದು ಜನರ ಪ್ರಶ್ನೆ. ಇದಕ್ಕೆಧನ್ವೀರ್ ತಾವು ಸಂಜೆ ೪ ರಿಂದ ೬ ರ ಒಳಗೆ ಹೋಗಿದ್ದ ಸಫಾರಿಯಲ್ಲಿ ತೆಗೆದ ವೀಡಿಯೊ ಅದು ಎಂದು ಹೇಳುತ್ತಿದ್ದಾರೆ. ಇದರಲ್ಲಿ ಯಾವದು ಸತ್ಯ, ಯಾವುದು ಸುಳ್ಳು ಕಾದು ನೋಡಬೇಕಿದೆ. ಈಗ ಧನ್ವೀರ್ ರವರು ಹರಿ ಸಂತೋಷ್ ನಿರ್ದೇಶನದ ಬಂಪರ್ ಸಿನಿಮಾದಲ್ಲಿ ಅಭಿನಯಿಸುತ್ತಿದ್ದಾರೆ.